OpenLLM-France/wikimedia huggingface dataset:
# Colorado Esporte Clube

El Colorado Esporte Clube fou un club de futbol brasiler de la ciutat de Curitiba a l'estat de Paranà.

## Història

El Colorado Esporte Clube es fundà el 29 de juny de 1971, per la fusió de Britânia Sport Club, Palestra Itália Futebol Clube i Clube Atlético Ferroviário.
Participà en el Campeonato Brasileiro Série A el 1978, 1979, 1980, 1981 i 1983. Guanyà un cop el campionat estatal el 1980, compartit amb el Cascavel.
El Colorado es fusionà amb l'Esporte Clube Pinheiros (PR) el 19 de desembre de 1989 per formar el Paraná Clube.

## Palmarès

* Campionat paranaense:
** 1980
* Copa Ciutat de Curitiba:
** 1974, 1975

## Referències

* 1 2 3 «Atlético Clube Metropolitano/AL» (en portuguès). Flapédia, Maig 10, 2008. [Consulta: Juliol 2, 2009].
* ↑ «Colorado» (en portuguès). Times del Brasil. Arxivat de l'original el d'octubre 7, 2009. [Consulta: Juliol 2, 2009].
* ↑ «IV Copa Brasil - 1978». RSSSF, Juny 8, 2000. [Consulta: Juliol 2, 2009].
* ↑ «V Copa Brasil - 1979». RSSSF, Novembre 16, 2007. [Consulta: Juliol 2, 2009].
* ↑ «VI Copa Brasil - 1980». RSSSF, Gener 4, 2000. [Consulta: Juliol 2, 2009].
* ↑ «Brazil 1981». RSSSF, Juny 22, 2003. [Consulta: Juliol 2, 2009].
* ↑ «Brazil 1983 (Taça de Ouro)». RSSSF, Octubre 23, 2003. [Consulta: Juliol 2, 2009].
* ↑ Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 147. ISBN 85-88651-01-7.
* ↑ «Campeonato Paranaense 1980». RSSSF, Octubre 20, 2004. [Consulta: Juliol 2, 2009].
* ↑ «Estat de Paranà State League - List of Champions». RSSSF, 13-04-2014. [Consulta: 1r juliol 2014].
* ↑ «Taça Cidade de Curitiba» (en portuguès). Campeões do Futebol. [Consulta: Novembre 1, 2013].
# Mainà de jungla

El mainà de jungla (Acridotheres fuscus) és una espècie d'ocell de la família dels estúrnids (Sturnidae) que habita boscos poc densos i terres de conreu del nord del Pakistan, l'Índia, Myanmar, Tailàndia i Malaia. Ha estat introduït a Fiji, Samoa i altres illes del Pacífic. El seus hàbitats són els boscos tropicals i subtropicals de frondoses humits de les terres baixes, les terres llaurades i les plantacions. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «mainà de jungla». Diccionari dels ocells del món. TERMCAT. [Consulta: 29 agost 2022].
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022. [Consulta: 17 octubre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 674. ISBN 978-84-16728-37-4.
* ↑ BirdLife International. «Jungle Myna. Acridotheres fuscus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
# Downset

Downset és una grup estatunidenc de rap metal de Los Angeles. La música de la banda barreja hip hop, funk, hardcore punk i heavy metal amb «lletres socialment conscients».

## Trajectòria

El nom original de la banda era Social Justice i va començar com un grup de hardcore punk. Va publicar el seu àlbum debut, Unity Is Strength, el 1989, i l'EP I Refuse to Lose el 1992. Així es va donar a conèixer com una de les primeres bandes de hardcore a incorporar influències de la música hip hop i del funk a la seva música.
El 1992, Social Justice (1987–1992) va canviar el seu nom per Downset, i va presentar la maqueta Our Suffocation el 1994. El treball discogràfic, que explora diversos temes socials com la mort del pare del cantant Rey Oropeza a mans de la policia, va ser elogiat per la crítica. Durant aquesta transició, va canviar el seu so incorporant rap i funk metal.
L'any 1994, va signar un acord amb Mercury Records, una filial de Polygram Records, i va llançar el seu disc homònim el mateix any, bo i guanyant popularitat a Europa després de fer una gira amb Biohazard i Dog Eat Dog, seguida d'una gira amb Pantera i The Almighty. El 1996, va publicar el seu àlbum de més èxit, Do We speak a dead language?.
Després de fer la seva sortida de Mercury Records, Downset van fitxar per Epitaph Records i va publicar el seu tercer àlbum, Check Your People, l'any 2000.
Encara que Downset mai no va experimentar un gran èxit comercial, i tot i que els seus membres provenien de l'escena hardcore més que no pas del metal, la banda encara és considerada una influència notable en el llavors incipient subgènere del nu metal. El grup ha girat amb bandes com Linkin Park, Pantera, Slayer, Metallica, Red Hot Chili Peppers, Korn, Snoop Dogg, Testament i Anthrax.

## Discografia
### Àlbums

* Downset. (1994)
* Do We speak a dead language? (1996)
* Check your people (2000)
* Universal (2004)
* One blood (2014)
* Maintain (2022)

### EP

* Our suffocation (1994)
* Downset (1995)
* Generation of hope (1995)
* Live at Foundation's Forum (1995)
* No more freedom in a cage (1996)
* Eyes shut tight (Live at CBGB's) (1997)
* Code Blue Coma (2000)
* Rarities (2000)
* Anger ritual (2022)
* About ta blast (2022)

## Referències

* ↑ Huey, Steve. «Downset». AllMusic. [Consulta: 16 abril 2015].
* 1 2 Colin Larkin. The Virgin Encyclopedia of Nineties Music. First. Virgin Books, 2000, p. 131. ISBN 0-7535-0427-8.
* ↑ «Downset discuss 10 year wait between albums, their influence». Metalinsider.net, 15-08-2014. [Consulta: 4 desembre 2019].
* ↑ «Vista Fanzine: Downset interview with Bassist: James Morris. 1996». Vistafanzine.blogspot.com. Arxivat de l'original el 2019-02-12. [Consulta: 8 març 2022].
* ↑ «Downset | Album Discography». AllMusic. [Consulta: 4 desembre 2019].
* ↑ «Downset – Maintain» (en anglès americà), 08-06-2022. [Consulta: 10 juny 2022].
* ↑ «DOWNSET Sign with Nuclear Blast Records, to Release New Album» (en anglès), 18-02-2022. [Consulta: 8 març 2022].
# Cal·lícrates de Leòntion

Cal·lícrates de Leòntion (en llatí Callicrates, en grec antic Καλλικράτης) fou un grec de Leòntion a l'Acaia.
El 181 aC la Lliga Aquea va acceptar com a membre a Esparta i tots els exiliats espartans van poder tornar menys aquells que havien demostrat ingratitud després de la primera restauració dels exiliats que havia fet la mateixa Lliga Aquea. Els romans van exigir també que es fes retornar a aquestos homes suposadament ingrats i un debat sobre l'afer es va produir a l'assemblea de la Lliga el 179 aC. Cal·lícrates era defensor de la posició romana mentre Licortes defensava el contrari, i la posició d'aquest darrer va prevaldre; la Lliga va enviar una ambaixada a Roma de la que Cal·lícrates en formava part, per donar explicacions. A l'ambaixada va donar total suport als punts de vista romans i a totes les mesures antinacionals. Al seu retorn amb cartes del senat romà, va ser nomenat general de la lliga i va usar la seva influència per defensar la causa romana.
El 174 aC es va oposar a la proposat del general de la Lliga, Xenarc, per aliar-se amb el rei Perseu de Macedònia.
El 168 aC es va oposar a Licortes que demanava l'enviament d'ajut als reis Ptolemeu VI Filomètor (180-164 aC i 163-145 aC) i Ptolemeu VIII Evergetes II Fiscó (170-169 aC i 164-163 aC) contra Antíoc IV Epífanes (174 aC-164 aC) i va proposar una mediació, i al mateix temps va demanar al cònsol romà Quint Marci Filip que fes també de mediador.
Després de la derrota de Perseu el 168 aC, Cal·lícrates va denunciar a un miler de caps aqueus per ser favorables als macedonis. Els van detenir a tots i els van enviar a Roma per ser jutjats davant el senat (entre ells Polibi, l'historiador que va estar 17 anys a la presó i va ser un dels que va sobreviure). Per tot això el poble l'odiava.
El 153 aC va dissuadir a la Lliga de prendre partit per Rodes contra Creta. Tres anys després, el 150 aC, el general de la Lliga, Menalcides, subornat per la ciutat d'Oropos amb 10 talents, per ajudar a la ciutat contra Atenes, va aconseguir que Cal·lícrates donés suport a Oropos a canvi de 5 talents. Però Menalcides va evitar fer el pagament promès i va ser acusat d'un càrrec greu, del que es va poder escapar mercès a la protecció del seu successor com estrateg, Dieu, al que va pagar 3 talents.
El 149 aC Cal·lícrates va anar com a ambaixador a Roma junt amb Dieu, per oposar-se als exiliats espartans que havien demanat al senat ser restaurats. Va morir a Rodes quan anava de camí a Roma. D'ell en parlen Polibi, Titus Livi i Pausànies.

## Referències

* ↑ 4.Callicrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 569
# Niall Ferguson

Niall Campbell Douglas Ferguson (18 d'abril de 1964, Glasgow) és un historiador, escriptor i professor britànic. Es va especialitzar en història econòmica i financera, així com en la història del colonialisme. Té la càtedra Laurence A.Tish d'Història a la Universitat Harvard i la càtedra William Ziegler d'Administració de negocis a la Harvard Business School. Va ser educat en la institució privada d'Escòcia i al Magdalen College de la Universitat d'Oxford.
El 2008, Ferguson va publicar The Ascent of Money: A Financial History of the World (El triomf dels diners: com les finances mouen el món), que va ser també presentat com una sèrie televisiva all Channel 4 del Regne Unit.

## Referències

* ↑ «Biography». Arxivat de l'original el 20 de juliol de 2018. [Consulta: 19 abril 2010].
* ↑ «Niall Ferguson - Biography». Arxivat de l'original el 20 de juliol de 2018. [Consulta: 19 abril 2010].
* ↑ Ferguson, Niall. The Ascent of Money: A Financial History of the World. Londres: Allen Lane, 2008. ISBN 978-1846141065.
* ↑ Ferguson, Niall. El triunfo del dinero: cómo las finanzas mueven el mundo (en castellà). Barcelona: Debate, 2009. ISBN 9788483068137.
# Emilio Palacios

Emilio Palacios (departament de Carazo, 8 d'octubre de 1982) és un exfutbolista nicaragüenc de la dècada de 2000.
Fou 26 cops internacional amb la selecció de Nicaragua.
Pel que fa a clubs, destacà a Diriangén.

## Referències

* ↑ Emilio Palacios Fitxa i estadístiques a la FIFA
* ↑ UNCAF (Qualifying Tournament for Gold Cup) 2001 - Details Arxivat 24 October 2008$^{[Datemismatch]}$ a Wayback Machine. - RSSSF
* ↑ UNCAF (Qualifying Tournament for Gold Cup) 2003 - Details Arxivat 26 April 2009$^{[Datemismatch]}$ a Wayback Machine. - RSSSF
* ↑ UNCAF (Qualifying Tournament for Gold Cup) 2007 - Details Arxivat 24 October 2008$^{[Datemismatch]}$ a Wayback Machine. - RSSSF
* ↑ UNCAF (Qualifying Tournament for Gold Cup) 2009 - Details Arxivat 5 November 2013$^{[Datemismatch]}$ a Wayback Machine. - RSSSF
* ↑ Emilio Palacios a National-Football-Teams.com (anglès)
# Front (anatomia)

En anatomia animal, el front és una part del cap que se situa entre els ulls i el començament de la volta del crani. La definició de front es pot estendre a tots els mamífers, i fins i tot, a alguns altres vertebrats. El front pren la forma òssia del crani i està recobert de pell i, en alguns animals, de pèl.

## Front humà

El front humà està recobert de pell i, a la part inferior, té dues franges de pèl anomenades celles. Està irrigat per les artèries supraorbitària i supratoclear; i la seva sang la recullen les venes supraorbitària i frontal.
Hi ha un gran nombre de músculs en el front humà que permeten moure la pell, permetent així el seu ús en l'expressió corporal i facial.

## Referències

* ↑ «Front (anatomia)». Gran Enciclopèdia Catalana. Barcelona: Grup Enciclopèdia Catalana.
Viccionari
# Coloradisaure

El coloradisaure (Coloradisaurus, "llangardaix de Colorados") és un gènere de dinosaure prosauròpode que va viure en el Triàsic superior. Les seves restes fòssils s'han trobat a l'Argentina. L'espècie tipus, C. brevis, fou descrita formalment per Jose Bonaparte l'any 1978. Podia haver sigut un espècimen adult de Mussaurus. Originalment se l'anomenà Coloradia, però aquest nom ja s'havia assignat a una arna, i aleshores el dinosaure fou reanomenat. Els fòssils de coloradisaure s'han trobat en estrats que daten del Norià, fa entre 221 i 210 milions d'anys.

## Referències

* Coloradisaurus al Natural History Museum Arxivat 2009-02-17 a Wayback Machine. (anglès)
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Manganotantalita

La tantalita-(Mn), també coneguda com a manganotantalita, és un mineral de la classe dels òxids, que pertany al grup de la columbita. S'anomena així pel seu contingut de manganès i per la figura procedent de la mitologia grega, Tantalus, per la seva resistència a ser dissolta.

## Característiques

La tantalita-(Mn) és un òxid de fórmula química MnTa₂O₆. Cristal·litza en el sistema ortoròmbic. La seva duresa a l'escala de Mohs és 6.
Segons la classificació de Nickel-Strunz, la Tantalita-(Mn) pertany a «04.DB - Metall:Oxigen = 1:2 i similars, amb cations de mida mitja; cadenes que comparteixen costats d'octàedres» juntament amb els següents minerals: argutita, cassiterita, plattnerita, pirolusita, rútil, tripuhyita, tugarinovita, varlamoffita, byströmita, tapiolita-(Fe), tapiolita-(Mn), ordoñezita, akhtenskita, nsutita, paramontroseïta, ramsdel·lita, scrutinyita, ishikawaïta, ixiolita, samarskita-(Y), srilankita, itriorocolumbita-(Y), calciosamarskita, samarskita-(Yb), ferberita, hübnerita, sanmartinita, krasnoselskita, heftetjernita, huanzalaïta, columbita-(Fe), tantalita-(Fe), columbita-(Mn), qitianlingita, columbita-(Mg), magnocolumbita, tantalita-(Mg), ferrowodginita, litiotantita, litiowodginita, titanowodginita, wodginita, ferrotitanowodginita, wolframowodginita, tivanita, carmichaelita, alumotantita i biehlita.

## Formació i jaciments

La tantalita-(Mn) ha estat descrita en tots els continents.

## Referències

* ↑ «Tantalite-(Mn)» (en anglès). Mindat. [Consulta: 7 novembre 2015].
# Downs (Kansas)

Downs és una població dels Estats Units a l'estat de Kansas. Segons el cens del 2000 tenia 1.038 habitants.

## Demografia

Segons el cens del 2000, Downs tenia 1.038 habitants, 474 habitatges, i 273 famílies. La densitat de població era de 364,3 habitants/km².
Dels 474 habitatges en un 23% hi vivien nens de menys de 18 anys, en un 48,1% hi vivien parelles casades, en un 6,8% dones solteres, i en un 42,4% no eren unitats familiars. En el 38,8% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,5% tenia menys de 18 anys, un 6,7% entre 18 i 24, un 20,2% entre 25 i 44, un 22,4% de 45 a 60 i un 29,2% 65 anys o més.
L'edat mediana era de 46 anys. Per cada 100 dones de 18 o més anys hi havia 82,3 homes.
La renda mediana per habitatge era de 24.808 $ i la renda mediana per família de 36.518 $. Els homes tenien una renda mediana de 24.940 $ mentre que les dones 16.302 $. La renda per capita de la població era de 15.001 $. Entorn del 9% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Downs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Downs». American Fact Finder. Oficina del Cens dels Estats Units, 12-01-2010.
Viccionari
# Rho

«Rho» té aquests significats:
* Rho o ro, lletra de l'alfabet grec
* Rho (Itàlia), municipi italià a la ciutat metropolitana de Milà (Llombardia, Itàlia)
* RHO, codi IATA de l'Aeroport Internacional de Rodes-Diàgores
* Giacomo Rho (Pavia, 1593 - Pequín, 1638), jesuïta italià, matemàtic i missioner a la Xina durant el regnat de l'emperador Chongzhen
* Mesó rho, partícula hadrònica, de tipus mesó, corresponent a un triplet d'isospín amb tres estats de càrregues
# Nii Lamptey

Nii Lamptey (Tema, 10 de desembre de 1974) és un exfutbolista ghanès de la dècada de 1990.
Fou internacional amb la selecció de futbol de Ghana. Pel que fa a clubs, destacà a RSC Anderlecht, Aston Villa FC, PSV Eindhoven, Coventry City FC i Venezia.

## Referències

* ↑ Lawrence, Amy. «The next Pele, or the next Nii Lamptey?». BBC, 03-04-2004. [Consulta: 27 agost 2012].
* ↑ «Big interview: Nii Odartey Lamptey» (en anglès), 03-02-2008.
* ↑ Nii Lamptey returns home
* ↑ Boy wonder's lost years
# Emilio Oribe

Emilio Oribe (Melo, 1893 - Montevideo, 1975) fou un poeta, assagista, filòsof i metge uruguaià.
Va ser professor i degà de la facultat d'Humanitats i Ciències de l'Educació de la Universitat de la República i membre de l'Acadèmia de Lletres de l'Uruguai (en castellà i oficialment, Academia de Letras del Uruguay). Va cultivar una poesia avantguardista, orientada cap a l'ultraisme. La seva filosofia es va caracteritzar sobretot per aforismes i posicions clarament idealistes.
És considerat com a integrant de la Generació del Centenari, paraula que fa referència al centenari de la independència de l'Uruguai, és a dir, a la generació d'artistes que van tenir el seu gran moment en els anys 1930, al costat de Líber Falco i de Carlos Sabat Ercasty.

## Obres principals
### Poesia

* Alucinaciones de belleza (1912).
* El nardo del ánfora (1915).
* El castillo interior (1917).
* El halconero astral (1919).
* El nunca usado mar (1922).
* La colina del pájaro rojo (1925).

### Assajos

* Poética y plástica (1930).
* Teoría del «nous» (1934).
* El mito y el logos (1945).
* Ars magna (1960).

## Referències

* ↑ (castellà) Poesia i poètica en Emilio Oribe Arxivat 2007-03-11 a Wayback Machine.
* ↑ (castellà) Biografia en Biografías y Vidas

## Vegeu també

* Arturo Ardao
# Frondella

El Frondella o pic de la Frondella és una muntanya de 3.071 m d'altitud, amb una prominència de 118 m, que es troba al massís de Balaitús a la província d'Osca (Aragó).
La primera ascensió la van realitzar Edouard Wallon i Clénent Latour l'any 1879.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Gómez Ortiz, Antonio; Semir, Ramon de. Panticosa - Formigal, Esc. 1:25.000. 1a edició. Granollers: Editorial Alpina, 1984 (E-25). ISBN 84-7011-069-1.
# Monstruós

Monstruós (títol original: Hideous!) és una pel·lícula de 1997 de gènere comèdia i terror, produïda i dirigida Charles Band i produïda per Full Moon Features. Ha estat doblada al català.

## Argument

El Doctor Lorca és un excèntric col·leccionista de rareses biològiques. Amb ell, un grup de col·leccionistes d'éssers humans monstruosos severament deformats, rivals entre si, estan sent investigats per agents de l'FBI, que han de lluitar contra algunes de les seves criatures que no estan tan mortes com semblen.

## Repartiment

* Michael Citriniti: Dr. Lorca
* Rhonda Griffin: Elvina Shaw
* Mel Johnson Jr.: Napoleon Lazar
* Jacqueline Lovell: Sheila
* Tracie May: Belinda Yost
* Jerry O'Donnell: Detectiu Leonard Kantor
* Andrew Johnston: Martin
* Mircea Constantinescu: Alf
* Alexandru Agarici: Dougie

## Referències

* ↑ «Monstruós». esadir.cat.
* ↑ «Hideous!». Allociné.
* ↑ Hideous! Argument
# Downsita

La downsita és un mineral de la classe dels sulfats.

## Característiques

La downsita és un sulfat de fórmula química K₂(MoO₃)₃(SO₄)·4H₂O. Va ser aprovada com a espècie vàlida per l'Associació Mineralògica Internacional l'any 2023, i encara resta pendent de publicació. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu de minerals i gemmes Alfie Norville de la Universitat d'Arizona, a Tucson (Arizona, Estats Units), amb el número de catàleg: 22727, i al projecte RRUFF, amb el número de mostra: r210048.

## Formació i jaciments

Va ser descoberta a la mina Freedom No. 2, situada al districte miner de Marysval, dins el comtat de Piute (Utah, Estats Units). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Downsite» (en anglès). Mindat. [Consulta: 1r maig 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 72». European Journal of Mineralogy, 35, 2, 20-04-2023, pàg. 285–293. DOI: https://doi.org/10.5194/ejm-35-285-2023 [Consulta: 1r maig 2023].
# Enric de Cardona i d'Erill

Enric de Cardona i d'Erill (? - 1603). Fou portantveus del Lloctinent General del Principat, conseller reial, vicegerent del governador general i finalment Governador general de Catalunya. Cavaller de l'Orde de Sant Jaume.
Fill del governador del Principat Pere de Cardona i Requesens i de Maria d'Erill. Es casà amb Violant Carròs i de Centelles. Participà en una justa al Born el 1585. Fou portaveu del governador del Principat entre el 1593 i el 1603.

## Referències

* ↑ A. SIMON, Cavallers i ciutadans, p. 126.
* ↑ Luis Salazar y Castro, Los Comendadores de la Orden de Santiago, Madrid, 1949, I, pp. 52-53
# Niikappu

Niikappu (新冠町, Niikappu-chō) és una vila i municipi de la subprefectura de Hidaka, a Hokkaido, Japó. La vila de Niikappu també forma part del districte de Niikappu.

## Geografia

El municipi de Niikappu es troba a la subprefectura de Hidaka, al sud-est de Hokkaidô. Dins de Hidaka, Niikappu es troba al centre-nord d'aquesta. El terme municipal de Niikappu limita amb els de Hidaka i Biratori al nord, amb Shinhidaka al sud i amb Obihiro i Nakasatsunai a l'est, aquestes dues a la subprefectura de Tokachi. El terme de Niikappu descendeix des dels monts Hidaka cap a l'oceà pacífic juntament amb el curs del riu Niikappu. La superfície total del terme municipal és de 585,88 quilòmetres quadrats (km²) i el seu punt més alt és el mont Poroshiri, a 2,053 metres (m) d'altitud.

## Història

* 1881: Es funda la primera autoritat municipal a l'àrea on actualment es troba Niikappu.
* 1961: El poble de Takae és ascendit a vila amb el nom de Niikappu.
* 1981: Commemoració del 100 aniversari de Niikappu com a municipi.
* 2003: El tifó número 10 provoca greus problemes a la zona.

## Demografia

* Gràfica d'evolució de Niikappu entre 1920 i 2020

## Transport
### Ferrocarril

Totes les estacions es troben sense trànsit des de 2015 quan es suspengueren els serveis de la línia Hidaka de JR Hokkaido a causa dels desperfectes causats per un tifó. El servei fou suspés permanentment i substituït per una línia d'autobús l'1 d'abril de 2021.
* Companyia de Ferrocarrils de Hokkaido (JR Hokkaidô)
** Ōkaribe - Seppu - Niikappu

### Carretera

* Nacional 235
* Prefectural 71 - Prefectural 208 - Prefectural 209 - Prefectural 1026

## Referències

* ↑ https://map.yahoo.co.jp/address?ac=01604
* ↑ http://www.hidaka.pref.hokkaido.lg.jp/gyosei/machi/index.htm
* 1 2 Homepage of Niikappu Town Arxivat 2008-06-19 a Wayback Machine., consultat el 29 maig 2008
* ↑ Statistics Bureau of Japan
* ↑ Error: hi ha títol o url, però calen tots dos paràmetres.«» (en japanese). Traffic News. Japan: Mediavague Co. Ltd., 22-12-2016. Arxivat de l'original el 22 desembre 2016. [Consulta: 4 abril 2017].
* ↑ «鉄道事業の一部廃止の日を繰上げる届出について», 05-01-2021. Arxivat de l'original el 5 gener 2021.

## Enllaços externs

* Niikappu - Lloc web oficial